|  |  |
| --- | --- |
| Številka: 007-81/2025/82 | |
| Ljubljana, 22. 9. 2025 | |
| **GENERALNI SEKRETARIAT VLADE REPUBLIKE SLOVENIJE**  [**gp.gs@gov.si**](mailto:gp.gs@gov.si) | |
| **ZADEVA: Odlok o Programu porabe sredstev Podnebnega sklada za leta 2025-2028 – predlog za obravnavo** | | | |
| 1. Predlog sklepa vlade: | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji dne … pod točko … sprejela naslednji  S K L E P :  Vlada Republike Slovenije je izdala Odlok o Programu porabe sredstev Podnebnega sklada za leta 2025-2028, ki se objavi v Uradnem listu Republike Slovenije.  Barbara Kolenko Helbl  generalna sekretarka  Prejmejo:   * ministrstva, * Generalni sekretariat Vlade RS. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Bojan Kumer, minister * mag. Tina Seršen, državna sekretarka * Uroš Vajgl, državni sekretar * Andrej Gnezda, generalni direktor Direktorata za podnebne politike | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva:  Odlok o Programu porabe sredstev Podnebnega sklada za leta 2025-2028 vključuje ukrepe, ki so že bili določeni s prejšnjim programom porabe sredstev in minimalno posega v dinamiko porabe za leti 2025 in 2026, dodajajo pa se sredstva za leti 2027 in 2028. Višina teh sredstev je določena glede na predvidene prihodke od dražb emisijskih kuponov.  Sredstva v predlogu odloka se načrtuje po ključnih področjih, ki naslavljajo glavne podnebne izzive na področju blaženja podnebnih sprememb in prilagajanja nanje. Mnoge aktivnosti zahtevajo sodelovanje več ministrstev, zato razporeditev ni smiselna zgolj po resorjih, ampak po vsebini in potrebah. Za vsak ukrep je jasno določeno, kdo je izvajalec in upravičenec, in na kakšen način se bo izvajal. Tako je zagotovljena preglednost brez primerjanja med resorji. Doseganje podnebnih ciljev je skupen napor države, zato so sredstva usmerjena v podporo ključnim podnebnim politikam in ne posameznim ministrstvom. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | DA |
| e) | socialno področje | | DA |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  Skupna ocenjena višina izplačil v obdobju od 2025 – 2028 je:   * 195.496.989,37 EUR v letu 2025, * 263.274.691,88 EUR v letu 2026, * 198.000.471,59 EUR v letu 2027 in * 173.588.117,04 EUR v letu 2028. | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | t + 1 | | | t + 2 | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  |  | | |  | |  |
| Predvideno povečanje (+) ali zmanjšanje (**–**) prihodkov občinskih proračunov | |  |  | | |  | |  |
| Predvideno povečanje (+) ali zmanjšanje (**–**) odhodkov državnega proračuna | |  |  | | |  | |  |
| Predvideno povečanje (+) ali zmanjšanje (**–**) odhodkov občinskih proračunov | |  |  | | |  | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  |  | | |  | |  |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | Znesek za t + 1 |
| 1811 Ministrstvo za zunanje in evropske zadeve | 1811-11-0006 - Razvojno sodelovanje2330-22-0028 - Vzpostavitev centra za semenarstvo | | | PP 231758 Sklad za podnebne spremembe | | 195.496.989,37 EUR | | 97.893.633,06 EUR |
| 2330 Ministrstvo za kmetijstvo, gozdarstvo in prehrano2430 Ministrstvo za infrastrukturo2431 Direkcija RS za infrastrukturo2560 Ministrstvo za naravne vire in prostor2561 Direkcija RS za vode2570 Ministrstvo za okolje, podnebje in energijo … | 2430-24-0005 - Spodbude železniškega tovornega prevoza 2024-20252431-18-0138 - Nabava voznih sredstev žel. potniškega prometa2511-11-0005 - Izvajanje upravljavskih nalog2550-17-0021 - Zamenjava starih kurilnih naprav z novimi2550-22-0059 - Nakup novih vozil za izvajanje potniškega prometa2570-24-0013 - Samooskrba z električno energijo za gospodinjstva2570-24-0026 - Brezemisijska vozila za cestni promet 2024-20262570-24-0058 - Nakup novih vozil za potniški promet … | | |  | |  | |  |
| SKUPAJ | | | | | | **195.496.989,37 EUR** | | 97.893.633,06 EUR |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | Znesek za t + 1 |
| 2570Ministrstvo za okolje, podnebje in energijo | št. 2550-17-0003 EP »Poraba sredstev Sklada za podnebne spremembe« | | | PP 231758 Sklad za podnebne spremembe | | 0,00 EUR | | 165.381.058,82 EUR |
| SKUPAJ | | | | | | 0,00 EUR | | 165.381.058,82 EUR |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | | Znesek za tekoče leto (t) | Znesek za t + 1 | | | |
|  | | | |  |  | | | |
| SKUPAJ | | | |  |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| 7.b Predstavitev ocene finančnih posledic pod 40.000 EUR: / | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | **NE** | |
| Gradivo (predpis) je bilo poslano v mnenje:   * Skupnosti občin Slovenije SOS: **DA** * Združenju občin Slovenije ZOS: **DA** * Združenju mestnih občin Slovenije ZMOS: **DA** | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | **DA** | |
| Gradivo je bilo objavljeno na e-demokraciji.  Datum objave: 6. 6. 2025  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti.   V fazi javne obravnave smo prejeli pripombe različnih deležnikov. Med njimi so: Exprum d.o.o., SLOGA, platforma nevladnih organizacij za razvoj, globalno učenje in humanitarno pomoč, Infra d.o.o., Inštitut za podnebne rešitve, Holding Slovenske elektrarne d.o.o., Alpacem Cement d.d., Mreža Plan B za Slovenijo: Umanotera, Focus, Cipra, PIC, Zavod KNOF SO. P., Center za trajnostni razvoj podeželja Kranj, Koalicija za trajnostno prometno politiko, Združenje mestnih občin Slovenije, Skupnost občin Slovenije.  Predlogi in pripombe so bili upoštevani:   * v celoti, * večinoma, * **delno,** * niso bili upoštevani.   Bistveni predlogi in pripombe, ki niso bili upoštevani:  V okviru javne obravnave predloga programa porabe sredstev smo prejeli predvsem predloge deležnikov, ki so izhajali iz posameznih interesnih področij. Večinoma so se nanašali na povečanje obsega sredstev za določene ukrepe ali pa na zmanjšanje oziroma preusmeritev sredstev na področjih, za katera posamezni deležniki ocenjujejo, da niso primerna za sofinanciranje. Prejeti predlogi so bili tako pretežno usmerjeni v prilagoditve razporeditve sredstev glede na interese in pričakovanja posameznih skupin. | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | **NE** | |
| **11. Gradivo je uvrščeno v delovni program vlade:** | | | | | | | **NE** | |
| mag. Tina Seršen  državna sekretarka | | | | | | | | |

Prilogi:

* Odlok o Programu porabe sredstev Podnebnega sklada za leta 2025-2028
* obrazložitev

**PREDLOG**

**EVA 2025-2570-0021**

Na podlagi četrtega odstavka 30. člena Podnebnega zakona (Uradni list RS, št. 56/25) Vlada Republike Slovenije izdaja

**ODLOK**

o Programu porabe sredstev Podnebnega sklada za leta 2025–2028

**1.** **člen**

S tem odlokom se sprejme Program porabe sredstev Podnebnega sklada za leta 2025-2028 (v nadaljnjem besedilu: Program), ki je v Prilogi, ki je sestavni del tega odloka.

**2.** **člen**

(1) Ne glede na skupni znesek, določen v Programu za posamezni ukrep, se lahko 20 % tega zneska v okviru istega ukrepa prenese in prerazporedi v naslednja leta.

(2) Ne glede na prejšnji odstavek se lahko v okviru istega ukrepa v naslednja leta prenese in prerazporedi tudi več kot 20 % zneska, določenega v Programu za posamezni ukrep, če je za ta ukrep že sklenjen sporazum ali pogodba, kar se uredi z aneksom k temu sporazumu ali pogodbi.

(3) V sklopu posameznega Področja Programa se lahko v določenem letu med ukrepi tega Področja prenesejo sredstva do višine 10 % vrednosti tega Področja za to leto.

(4) Ne glede na prejšnji odstavek se lahko v obdobju veljavnosti Programa v okviru Področja poveča vrednost posameznega ukrepa do višine 10 % njegove skupne načrtovane vrednosti, pri čemer se skupna vrednost Področja ne sme povečati. Povečanje vrednosti posameznega ukrepa se izvede z ustreznim sorazmernim znižanjem drugih ukrepov znotraj istega Področja.

**3. člen**

(1) Seznam javnih stavb, ki so upravičene do financiranja v okviru ukrepa Javne stavbe (širši in ožji javni sektor) ter posebne vrste stavb na podlagi neposrednega izbora, se določi s sklepom Vlade Republike Slovenije.

(2) Seznam stavb iz prejšnjega odstavka se oblikuje na podlagi naslednjih meril:

* namembnost stavbe: v stavbi se opravlja dejavnost, ki je pomembna za nemoteno delovanje države;
* energetska učinkovitost: projekt vključuje ukrepe, ki bodo vodili k prihranku energije glede na obstoječe stanje;
* zmanjšanje emisij: projekt prispeva k znižanju emisij toplogrednih plinov glede na obstoječe stanje;
* usmerjenost k strateškim ciljem: projekt je skladen s cilji nacionalne zakonodaje in strateških dokumentov na področju energetske prenove stavb;
* stopnja pripravljenosti: za stavbo je na voljo tehnična, projektna in druga ustrezna dokumentacija, ki omogoča pravočasno izvedbo projekta;
* kulturna dediščina: stavba, ki ima status kulturne dediščine in se s prenovo prispeva k ohranjanju varovanih sestavin.

(3) Izbor stavb po tem členu velja izključno za tiste stavbe, ki jih za sofinanciranje določi Vlada Republike Slovenije, in ne posega v možnost pridobitve sredstev na podlagi javnega razpisa ali javnega povabila, ki ga izvede pristojno ministrstvo.

**KONČNI DOLOČBI**

**4. člen**

(prenehanje veljavnosti)

Z dnem uveljavitve tega odloka preneha veljati Odlok o Programu porabe sredstev Sklada za podnebne spremembe za leta 2023-2026 (Uradni list RS, št. 106/23 in 26/25).

**5. člen**

(začetek veljavnosti)

Ta odlok začne veljati naslednji dan po objavi v Uradnem listu Republike Slovenije.

Št.  007-81/2025/82

Ljubljana,

EVA 2025-2570-0021

Vlada Republike Slovenije

**dr. Robert Golob**

**predsednik**

**OBRAZLOŽITEV**

1. Pravna podlaga

Četrti odstavek 30. člena Podnebnega zakona (Uradni list RS, št. 56/25; v nadaljnjem besedilu: PoZ) določa, da Vlada RS sprejme program ukrepov, ki se financirajo iz sredstev Podnebnega sklada.

1. Rok za izdajo, določen z zakonom

Zakon roka za izdajo ne določa, odlok se izda vedno po potrebi po določenem časovnem obdobju veljavnosti prejšnjega odloka (ali pred njegovim iztekom, ko je to potrebno) glede na dejansko stanje (prilive, preteklo in predvideno prihodnjo porabo) in predstavlja pravno podlago za koriščenje sredstev, zbranih na proračunski postavki 231758 Sklad za podnebne spremembe.

1. Splošna obrazložitev predloga gradiva

PoZ v 29. členu določa, da je v okviru državnega proračuna kot proračunski sklad za nedoločen čas ustanovljen Podnebni sklad za sofinanciranje izvedbe ukrepov za blaženje in prilagajanje posledicam podnebnih sprememb.

V skladu z določbami tretjega odstavka 29. člena PoZ je za upravljanje Podnebnega sklada pristojno Ministrstvo za okolje, podnebje in energijo (v nadaljnjem besedilu: MOPE). MOPE mora v skladu z 2. točko prvega odstavka 101. člena PoZ letno poročati pristojnemu organu EU o porabi sredstev prihodkov, pridobljenih na javni dražbi emisijskih kuponov.

Sredstva sklada za podnebne spremembe se skladno s 56. členom Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 odl. US, 18/23 – ZDU-1O, 76/23, 24/25 – ZFisP-1 in 39/25) vodijo na evidenčnem računu v okviru računa proračuna, ki ga odpre država zaradi ločenega vodenja določenih prejemkov in izdatkov ter uresničevanja posebnega namena. Ta namen je prispevati k blaženju (tj. zmanjševanju emisij toplogrednih plinov) podnebnih sprememb in prilagajanju nanje.

Prodaja emisijskih kuponov poteka na javnih dražbah na način in pod pogoji, kot jih določa Uredba Komisije (EU) št. 2023/2830 z dne 17. oktobra 2023 o časovnem načrtu, upravljanju in drugih vidikih dražbe pravic do emisije toplogrednih plinov na podlagi Direktive 2003/87/ES Evropskega parlamenta in Sveta o vzpostavitvi sistema za trgovanje s pravicami do emisije toplogrednih plinov v Skupnosti (UL L št. 302 z dne 18. 11. 2010, str. 19) in njenih sprememb. Republika Slovenija ima skupaj s 27 drugimi državami članicami skupen dražbeni sistem, ki ga v imenu teh držav članic izvaja borza EEX iz Leipziga v Nemčiji. Prodaja emisijskih kuponov poteka na omenjeni način od novembra 2012.

Cena emisijskih kuponov na dražbah ostaja volatilna, zato je podana ocena višine prilivov iz prodaje emisijskih kuponov v obdobju 2025–2028.

Na podlagi gibanja cene kuponov iz preteklosti je letni priliv v letu 2025 ocenjen na 143,5 mio EUR, v letu 2026 na 155 mio EUR, v letu 2027 na 165 mio EUR in v letu 2028 na 165 mio EUR. Razpoložljiva sredstva tj. skupna ocena prilivov in prenosov neporabljenih sredstev iz preteklih let je za obdobje 2025-2028 ocenjena na 830 mio EUR.

Finančna sredstva za izvedbo ukrepov iz Programov porabe sredstev Podnebnega sklada prejšnjih let niso bila v celoti realizirana. Nerealizirana finančna sredstva na podlagi že izvedenih javnih naročil, pozivov ali razpisov ali sklenjenih neposrednih pogodb iz preteklih let so se prenesla iz leta 2024 v leto 2025.

Odlok o Programu porabe sredstev Podnebnega sklada za leta 2025–2028 vključuje ukrepe, ki so že bili določeni s programi porabe sredstev v prejšnjih letih in se njihovo izvajanje nadaljuje tudi v tem obdobju. Sredstva so razporejena na ključna področja glede na glavne podnebne izzive:

V okviru izvedbe ukrepa skoraj nič energijske in brezemisijske stavbe je predvideno sofinanciranje naložb v energetsko prenovo in izboljšanje energetskega stanja stavb, in sicer stavb širšega in ožjega javnega sektorja večstanovanjskih stavb ter sofinanciranje gradnje oziroma prenove skoraj nič energijskih stavb vključno z novogradnjami, kot tudi sofinanciranje naložb v energetsko prenovo stanovanjskih stavb, v katerih prebivajo socialno šibki občani.

V okviru izvedbe ukrepa trajnostne mobilnosti je predvideno sofinanciranje naložb v infrastrukturo za trajnostno mobilnost, sofinanciranje brezemisijskih vozil ter polnilne in oskrbovalne infrastrukture za brezemisijska vozila, naložb v javni potniški promet in sofinanciranja stroškov prevoza tovora po železnicah.

V okviru izvedbe ukrepa obnovljivi viri energije je večina sredstev namenjena za sofinanciranje zamenjave starih kurilnih naprav z novimi kurilnimi napravami na lesno biomaso ali z ogrevalnimi toplotnimi črpalkami za centralno ogrevanje stanovanjskih stavb, sofinanciranje dejavnosti geofizikalnih raziskav ter ureditve v okviru izgradnje Hidroelektrarne Mokrice.

V okviru izvedbe ukrepa razogljičenje gospodarstva je predvideno sofinanciranje posrednih stroškov emisij v upravičenih industrijskih sektorjih na podlagi predpisa, ki ureja nadomestilo za kritje posrednih stroškov, sofinanciranje naložb, ki prispevajo k razogljičenju gospodarstva (naložbe v neto ničelne tehnologije), sofinanciranje EU projektov podjetij in drugih prijaviteljev, ki so uspešni v prijavah na neposredne razpise Evropske unije in sofinanciranje izvajanja dejavnosti v okviru Celovitega strateškega projekta razogljičenja Slovenije preko prehoda v krožno gospodarstvo.

V okviru izvedbe ukrepa prilagajanje podnebnim spremembam je predvideno sofinanciranje gradnje suhega zadrževalnika Razori in suhega zadrževalnika Tunjščica, sofinanciranje dejavnosti za zmanjšanje negativnih vplivov podnebnih sprememb na naravne habitate in krajino, sofinanciranje dejavnosti za zapolnitev informacijskih vrzeli glede stanja in sprememb odvzema ter emisij ogljika v sektorju gozdarstva, sofinanciranje strokovnih podlag, izvedb delavnic, predavanj in drugih oblik razvoja in prenosa znanja na področju blaženja podnebnih sprememb in prilagajanja nanje, sofinanciranju izvajanja projekta LIFE23-IPC-SI-SLOVE LIFE4ADAPT-101147797 in sofinanciranje ukrepov prilagajanja podnebnim spremembam v regijah in občinah. Zaradi prepoznanega pomena dobro ohranjene biotske raznovrstnosti in ekosistemov za blaženje podnebnih sprememb in prilagajanje nanje se bo za ukrep za ohranjanje biotske raznovrstnosti in ekosistemov poleg že zagotovljenih sredstev v letu 2027 v letu 2026 ob reviziji ali pripravi prihodnjih odlokov skladno z razpoložljivimi sredstvi uredil dodaten obseg sredstev za ta ukrep za leto 2027 in 2028.

Ostali ukrepi so namenjeni mednarodnemu podnebnemu financiranju, komuniciranju in ozaveščanju o podnebnih spremembah, digitalni podpori podnebnemu prehodu, tehnični pomoči, delovanju Eko sklada in nezaključenim ukrepom, ki so v izvajanju na podlagi preteklih programov.

Sredstva v predlogu odloka so načrtovana po ključnih področjih, ki naslavljajo glavne podnebne izzive na področju blaženja podnebnih sprememb in prilagajanja nanje. Številne aktivnosti se bodo izvajale preko različnih ministrstev, zato razporeditev sredstev po resorjih v tej fazi ni možna. Razdelitev zgolj tistih ukrepov, kjer je izvajalec že znan, bi namreč prikazala popačeno sliko. Pomembneje je, da je za vsak ukrep jasno določeno, kdo ga usklajuje, kdo je upravičenec ter na kakšen način se bo izvajal, s čimer je zagotovljena preglednost in sledljivost porabe sredstev. Ob tem želimo poudariti, da je doseganje podnebnih ciljev skupen napor države, zato so sredstva usmerjena v podporo ključnim podnebnim politikam in ne posameznim ministrstvom.

Višja načrtovana poraba v letu 2026 je posledica prenosa dela sredstev iz leta 2025 skladno z napovedmi resorjev oziroma izvajalcev glede zaključka projektov in s tem povezane dinamike realizacije. Ta sredstva se zato prenašajo v prihodnje leto. Hkrati pa se umeščajo novi projekti, kjer je prišlo do uspešne realizacije in je zato treba zagotoviti dodatna sredstva za njihovo nemoteno izvajanje. Pri pripravi predloga odloka je za leto 2026 dinamika osvežena na podlagi posodobljenih ocen izvajalcev ter umestitve novih projektov. V preteklih letih je črpanje Podnebnega sklada kljub rednemu posodabljanju napovedi praviloma zaostajalo za načrtovanim. Čeprav so napovedi posodobljene na podlagi zadnje dosegljivih informacij, MOPE pa si bo tudi še naprej prizadevalo za pospešitev črpanja, ni možno izključiti spremenjene dinamike zaradi razlogov, nad katerimi MOPE nima vpliva. Načrtovana dinamika sredstev v Programu porabe sredstev Podnebnega sklada v letu 2026 temelji na predvidenih potrebah izvajalcev ukrepov, ki morajo imeti načrtovane in zagotovljene vire financiranja za nemoteno izvajanje aktivnosti. Zaradi posebnosti posameznih ukrepov pa lahko pride do zamika pri izvedbi oziroma izplačilih, kar pomeni, da bo dejanska realizacija v letu 2026 nižja od načrtovane. Z načrtovanjem višje dinamike se zagotavlja tudi ustrezna fleksibilnost pri financiranju in zmanjšuje tveganje prevzemanja obveznosti nad razpoložljivimi sredstvi (ti. »overcommitment-ov«).